
Revelația Noului Testament este întrepătrunsă de la un capăt la altul 
de taina lui Dumnezeu (l Cor 2,1), adică de misterul lui Cristos. Acesta, 
fiind în toată structura lui salvific, e firesc ca si Marea lui Revelatie - 
Preasfânta Treime - să fie tot salvifică. Preasfânta Treime este un mister 
mântuitor, altminteri nici nu ne-ar fi fost revelată. 

Tratând despre economia mântuirii, sfântul Irineu spune că Fiul si 
Duhul Sfânt sunt manus ambae Patris, cele două mâini ale Tatălui cu 
care El nu numai că a creat lumea, dar continuă să săvârşească în ea 
lucrarea sa mAntuitoare'. Sintetizând toată Tradiţia Apostolică, în altă 
parte, acelaşi Părinte al teologiei mărturiseşte: „Credinţa noastră este 
aceasta: în toate şi peste toate nu există decât un singur Dumnezeu Tată, 
un singur Cuvânt, un singur Duh şi o singură mântuire pentru toţi aceia 
care cred în EP”. 

Tertulian, la rândul său, spunea cam în aceeaşi perioadă: „Pater, Filius 
et Spiritus Sanctus sunt sponsores salutis nostrae”: „Tatăl, Fiul şi Duhul 
Sfânt sunt garanţii mântuirii noastre”. Că Preasfânta Treime este 
misterul central al credinţei creştine, că pe ea se întemeiază toată viaţa 
Bisericii, că ea este autoarea mântuirii noastre, e ceea ce ne învaţă şi 


! SF. IRINEU, Contra ereziei lui Hermogen, 45,1. Textul este atribuit sfântului Irineu 
de F. Loors, „Theophilus von Antiochien Adversus Marcionem und die anderen 
theologischen Quellen bei Irinacus”, în Texte und Untersuchungen, Leipzig 1930, 41, 
2. Pr. Dr. Dumitru Fecioru se îndoieste dacă sfântul Irineu s-ar fi folosit de această 
carte a lui Teofil dinAntiohia. Cf. Trei cărți către Autolic, în Apologetii de Limbă 
Greacă, Editura Institutului Biblic şi de Misiune al Bisericii Ortotodxe Române, 
Bucureşti 1997, 361. 

2 SF. IRINEU, Adversus haereses, IV, 6 - 7, SChr 100, Cerf, Paris 1965, 455. 

* Q.S.F. TERTULIANUS, De baptismo 6, SChr 35, Cerf, Paris 1952. 

Conciliul Vatican al II-lea: 


Planul mântuirii decurge din izvorul iubirii, adică din caritatea lui 
Dumnezeu Tatăl care, fiind începutul fără de început, din care se naşte 
Fiul şi de la care purcede Duhul Sfânt prin Fiul, creându-ne în mod 
liber în nemărginita şi îndurătoarea sa bunătate şi, mai mult, chemându- 
ne în mod gratuit la împărtăşirea cu El în viaţa si în gloria sa, şi-a 
revărsat cu dărnicie bunătatea divină si nu încetează sà o reverse, asa 
încât el, care este Creatorul a toate, să fie în cele din urmă „totul în toţi” 
(Cor 15, 28) procurând în acelaşi timp gloria sa şi fericirea noastră”. 


Din aceste mărturii reiese că, pentru sfânta Biserică şi pentru toţi 
creştinii, Preasfânta Treime este taina Treimii mântuitoare. Cu alte 
cuvinte, în economia Revelatiei şi a mântuirii avem o manifestare a 
ordinii trinitare consubstantiale’. De la manifestările Treimii economice, 
de la viaţa şi lucrările sale - ad extra -, în afară, revelate nouă în Sfintele 
Scripturi, putem să ne urcăm la viaţa treimică ad intra, la Treimea 
imanentă sau teologică, recunoscând din ce în ce mai clar că Preasfânta 
Treime este izvorul originar şi transcendent al istoriei mântuirii. Între 
fiinţa lui Dumnezeu în sine si fiintarea Sa pentru noi nu există nici 
ruptură şi nici opoziție, deoarece Dumnezeul cel viu şi adevărat nu se 
revelează altfel decât este de fapt. Fiinţa adevărată şi deplină lucrează ad 
extra după cum este în sine. 


1. Ritmul lucrării mântuitoare a Treimii economice 


Prezentându-ne lucrarea mântuitoare, în mod statornic comună, a celor 
trei ipostasuri dumnezeiesti, Părinţii Bisericii ne spun cà ea pleacă de la 


* CONCILIUL VATICAN II, Decretul despre activitatea misionară a Bisericii, Ad 
Gentes (AG), nr. 2, EV 1, 1091. 

5 Cf. M.J. LE GUILLOU, Le mystère du Pere. Libraire Arthème Fayard, Paris 1973; 
trad. italiană 1] mistero del Padre, Jaca Book, Milano 1979, 101; F. Bruno, Trinità 
come storia. Saggio sul Dio cristiano, Paoline, Alba (Cuneo) 1988), 94ş.u. 

Tatăl şi ajunge la noi prin Fiul în Duhul Sfânt şi ne conduce iarăşi în 
Duhul prin Fiul la Tatăl. Noi, Latinii, spunem că totul porneşte “ab 
Patre, per Filium, in Spiritu Sancto, ad Patrem”. 

Acest ritm trinitar marchează toată istoria mântuirii, începând, mai 
ales, de la momentul central al acesteia, Întruparea Cuvântului. Misterul 
pascal al lui Cristos este profund trinitar în ambele momente ale sale: atât 
în intrarea sa în lume - sigodog -, cât şi în ieşirea sa din lumea aceasta - 
€é060g -, prin participarea celor trei Ipostasuri divine. Isus, Fiul lui 
Dumnezeu, vine în lume de /a Tatăl, trimis de El. Se face carne prin 
intervenţia creatoare a Duhului Sfânt. Se botează în Iordan în timp ce 
vocea Tatălui răsună, iar Duhul coboară asupra lui din nou, în formă de 
porumbel. La Schimbarea la Faţă, vocea Tatălui răsună din nou, în timp 
ce Duhul Sfânt, sub formă de nor luminos, îi dezvăluie strălucirea 
Dumnezeirii, învăluindu-l din nou împreună cu cei trei apostoli. În timpul 
pătimirii, se oferă Tatălui ca jertfă de împăcare, sub înrâurirea Duhului 
etern (Evr 9,14). Plecând din lumea aceasta, se întoarce /a Tatăl său în 
puterea Duhului care l-a înviat din morti (Rom 8,11), constituindu-l în 
starea glorioasă de Kyrios, de Domn şi Cristos (cf. Rom 1,4; Fil 2,9-11; 
Fap 2,36). Lucrarea mântuirii noastre, aşadar, asemenea vieţii Cuvântului 
întrupat, este profund trinitară: este decisă de Tatăl în Sfatul său veşnic 
de la care începe, este săvârşită prin Fiul şi este desăvârşită în Duhul 
Sfânt, Duhul adevărului şi al harului (cf. Evr 10,29). 

Pentru a ilustra acest ritm trinitar al istoriei mântuirii, voi apela la o 
altă mărturie a sfântului Irineu. Apărând Regula credinţei apostolice, 
Părintele teologiei interpretează în sens trinitar un text de-al sfântului 
Paul, text care la prima vedere nu apare astfel. E vorba de versetul din Ef 


° Cf. C. VAGAGGINI, Tl senso teologico della liturgia. Saggio di liturgia teologica 
generale, Paoline, Roma 1965, 290-212; G. BUNGE OSB, Der andere Paraklet. Die 
Ikone der Heiligen Dreifaltigkeit des Malermònchs Andrej Rubliov, Der Christliche, 
Würzburg 1994; trad. română Icoana Sfintei Treimi a Cuviosului Andrei Rubliov sau 
Celălalt Paraclet, Deisis, Sibiu 1996, 77 şi 89; E. FERENT, Dumnezeul cel viu, unic 
în fiinţă si întreit în Persoane. Presa Bună, laşi 1997, 23 1ş.u. 

? Cf. E. FERENT, Dumnezeul cel viu..., 256-261. Se pot vedea cele trei capitole 
dedicate Celor trei Ipostasuri divine, Ibidem, 2075.u. 

4,6: „Există un singur Dumnezeu, Părinte al tuturor, care este peste toate, 
prin toate şi în toți”. 

După ce a prezentat textul paulin, Irineu împarte cele trei părți ale 
versetului şi cele trei prepozitii, gti, did, gv, între cele trei Persoane ale 
Treimii, zicând: 

Căci peste toate - Eni - este Tatăl, şi prin toate - 86 - este Cuvântul, căci 
prin intermediul său totul a fost creat de către Tatăl; dar în noi toţi - èv - 
este Duhul, care strigă: Abba, Părinte!, şi îl formează pe om după 
asemănarea lui Dumnezeu. Aşadar, Duhul ne manifestă Cuvântul şi de 
aceea profeţii îl vesteau pe Fiul lui Dumnezeu. Dar Cuvântul ni-l 
manifestă pe Duhul Sfânt, vorbeşte profeților şi îl înalță pe om la 
Dumnezeut. 


Valoarea acestei exegeze pe care o inaugurează Irineu constă în aceea 
că el elaborează o nouă metodă teologică pe care o vor prelua Sfinţii 
Părinţi. Desigur, la Paul, versetul nu se referă direct decât la Tatăl, dar El 
fiind de o fiinţă şi nedespartit de Fiul, texte ca cel din Ef4,6 şi Rm 11,36: 
„Căci de la el şi prin el şi întru el sunt toate” se pot spune şi despre Fiul 
şi despre Duhul Sfânt. Regăsim, astfel, tema atât de iubită de Irineu, 
aceea a Dumnezeului unic în fiinţă care, deşi este unic, cu toate acestea 
nu este solitar. 

Avem aici un principiu teologic fundamental, acela al primatului 
intiativei lui Dumnezeu Tatăl. Irineu stabileşte acea prioritate a 
bunăvoirii - svăokia -, făcând o distincţie între cunoaşterea lui Dumnezeu 
în sine, după măreţia şi cunoaşterea lui Dumnezeu față de noi, după 
iubirea sa”. 

Expresia după bunăvoirea tatălui - xatà tiv ev5okiuv tod Hatpòdg!® 
(cf. Le 2,14; 12,32; Mt 11,26; Ef 1,5) are o deosebită valoare teologică. 
Ea ne trimite la o alegere dumnezeiască, alegere care, la rândul ei, face 
parte din planul iubitor al Tatălui conceput din vesnicie, plan după care 


* Sr. IRINEU, Démonstration de la prédication apostolique, 5-7, SChr 62, Cerf, 
Paris 1959, 37-40. 

° Cf. M.J. LE GUILLOU, Il Mistero del Padre, 46-48. 

10 Cf. SF. IRINEU, Adversus haereses, IV, 26, 2, SChr 100, Cerf, Paris 1965, 719. 

se desfăşoară toată economia mântuirii oamenilor. În istoria mântuirii, 
totul este orânduit conform acestei voințe binevoitoare a Tatălui. El este 
cel care cunoaşte inimile, care alege Apostolii pentru a-i face părtaşi de 
misterul lui Cristos şi de darul său pascal, Duhul Sfânt. Biserica, Noul 
Israel, chemată după bunăvoirea Tatălui, instituită de Isus Cristos, zidită 
pe sfinţii Apostoli, nu poate subzista decât prin darul Duhului Sfânt, care 
se transmite din generaţie în generaţie prin succesiunea apostolică!!. 

În acest mod, în viaţa Bisericii totul se desfăşoară organic, după libera 
alegere divină, după liberul şi iubitorul plan al Tatălui. Totul apără şi dă 
mărturie despre lucrarea comună a Treimii Preasfinte în vederea 
mântuirii noastre. Aceasta este, de fapt, însăşi structura vieţii noastre 
creştine: mărturia trinitară. 

Sfântul Vasile cel Mare a exprimat cel mai bine acest adevăr atunci 
când a spus că noi credem şi trăim după cum am fost botezați: 


Noi credem după cum am fost botezați şi-l preamărim pe Dumnezeu 
după cum credem. Aşadar, pentru că ne-a fost dăruit un Botez de către 
Mântuitorul în numele Tatălui şi al Fiului şi al Duhului Sfânt, noi 
facem mărturisire de credință conform cu acest Botez şi o doxologie 
conform cu această credință, preamărindu-l pe Duhul Sfânt împreună 
cu Tatăl şi cu Fiul, deoarece suntem convinşi că el nu este străin de 
natura divină!?. 


Aşadar, în cadrul economiei stabilite în Dumnezeu, realizarea 
cotidiană a mântuirii noastre constă în mărturisirea Treimii nedespărțite. 
Toată viaţa noastră creştină constă în a ne lăsa introduşi în Misterul 
trinitar şi în a trăi din el. Odată umpluti de Treime, suntem chemaţi la o 
statornică strădanie de a nu cădea din Treime. 

Adevăratul creştin se deosebeşte tocmai prin credinţa integră în unicul 
Dumnezeu atotputernic, Principiul tuturor lucrurilor şi în Fiul lui 
Dumnezeu, Isus Cristos, Domnul nostru, cauza imediată a tuturor 


!! Cf. HIPOLIT, La Tradition Apostolique, ed. B. BOTTE, OSB, SChr 11 bis, Cerf, 
Paris 1968, 26-29. 

12 SF. VASILE CEL MARE, Lettres, II, ed. Z. COURTONNE, Cerf, Budé 1961, 86. Cf. 
E. FERENT, Dumnezeul cel viu..., 493. 

făpturilor; prin încrederea nestrămutată în economiile prin care Fiul lui 
Dumnezeu s-a făcut om, ca şi prin credinţa adevărată în Duhul Sfânt, 
izvorul adevăratei gnoze, care manifestă economiile Tatălui şi ale Fiului 
fiecărei generaţii, după bunăvoirea Tatălui”. 

Cel care în orice epocă va recunoaşte acelaşi Dumnezeu, acelaşi 
Cuvânt al lui Dumnezeu, acelaşi Duh al lui Dumnezeu şi acelaşi neam 
omenesc în sânul căruia trăieşte, va dobândi mântuirea Treimii. În 
economia trinitară a misterului mântuirii ni se manifestă, aşadar, ordinea 
treimică a Persoanelor divine, modul lor de a fi consubstantial: Tată, Fiu 
şi Duh Sfânt (Mr 28,19). Din clipa în care Persoanele divine decid să 
lucreze în afară, nu pot lucra decât în conformitate cu ceea ce sunt în 
Treimea imanentă sau teologică. 

În principiul teologic enunțat de Irineu în textul anterior, întâlnim 
însuşi obiectul formal al credinţei noastre trinitare, motivul pentru care 
a crezut el şi toţi Părinţii Bisericii. Acest obiect formal este, de fapt, un 
subiect, este însuşi Dumnezeul cel viu care, în cuvântul său încredinţat 
Bisericii, se revelează pe El însuşi şi planul conform căruia a decis să 
creeze în mod liber, să adopte şi să salveze omenirea în Fiul său. În 
lumina acestui plan, omul se descoperă în Cristos ca făptura adoptată de 
Dumnezeu încă din veşnicie; descoperă legătura dintre aceste două 
dimensiuni ale mântuirii, a creaţiei şi a adoptiunii, în unicul mister care 
este Cristos, centrul hermeneutic catolic al Revelatiei. Pentru sfântul 
Irineu, acest obiect formal al Revelatiei constituie însăşi norma credinţei. 
Normativitatea acesteia nu este lăsată la bunul nostru plac, deoarece 
provine din misterul trinitar care lucrează permanent în Biserică. Datorită 
ei, Duhul Sfânt dispune de o memorie escatologică şi menţine în Biserică 
actualitatea mărturisirii credinţei: „Duhul însuşi dă mărturie sufletului 
nostru că suntem fii ai lui Dumnezeu” (Rom 8,16)". 

Norma credinţei trinitare este coloana vertebrală a teologiei lui Irineu. 
Opunându-se gnozei invadatoare din timpul său, învaţă că: 

În toate acestea şi prin toate apare un singur şi acelaşi Dumnezeu Tatăl: 
El a modelat omul şi a promis părinţilor noştri moştenirea pământului. 


15 Cf. SF. IRINEU, Adversus haereses, IV, 33, 7-9.15, SChr 100, 817 - 821; 843-847. 
14 Cf. M. J. LE GUILLOU, Il mistero del Padre..., 21-23 

Elo va dărui la învierea drepţilor şi va împlini făgăduințele în împărăția 
Fiului său; el este acela care, în sfârşit, va dărui după paternitatea sa, 
aceste bunuri pe care ochiul nu le-a văzut, pe care urechea nu le-a auzit 
si care n-au urcat până la inima omului (/Cor 2,9). Nu există, 
într-adevăr, decât un Fiu, care a împlinit voia Tatălui şi un singur neam 
omenesc în care se împlinesc economiile, misterele lui Dumnezeu. 
Aceste mistere, îngerii înşişi doresc să le contemple (Pr 1,12), dar ei 
nu pot pătrunde Înţelepciunea lui Dumnezeu, prin lucrarea căreia opera 
modelată de el este făcută asemănătoare şi concorporală Fiului: căci 
Dumnezeu a voit ca Odrasla sa (Progenies), Cuvântul, Întâiul născut, 
să coboare spre creatură, adică spre opera modelată şi să fie cuprinsă de 
el, iar creatura, la rândul ei, să cuprindă Cuvântul - ut capiatur ab eo, 
et factura iterum capiat Verbum - şi să se înalțe spre el, depăşind astfel 
îngerii şi devenind după chipul şi asemănarea lui Dumnezeu'*. 


Înţelepciunea vie a Tatălui, la Irineu, este însuşi Duhul Sfânt. Aşadar, 
toată doctrina conținută în Adversus haereses se termină într-o 
perspectivă economico-trinitară: omul nu poate să ajungă la Tatăl decât 
devenind asemenea Fiului, asemănare pe care i-o poate dărui numai 
Duhul Sfânt. 

Din cele spuse reiese unirea în Persoana Fiului a condiţiei trinitare şi 
a celei economice: invizibil în filiatia eternă după natură, în sânul Tatălui, 
Fiul s-a făcut vizibil în timp, iar prin Întruparea sa ne-a făcut vizibil pe 
Tatăl cel nevăzut, făcându-ne părtaşi de viaţa sa dumnezeiască: 


Adevărul s-a manifestat când Cuvântul lui Dumnezeu s-a făcut om, 
devenind asemenea omului şi făcând omul asemenea lui, pentru ca, prin 
asemănarea cu Fiul, omul să devină prețios în ochii Tatălui. Odinioară 
se spunea că omul a fost făcut după chipul lui Dumnezeu, dar aceasta 
nu apărea - non autem ostendebatur -, deoarece Cuvântul era încă 
invizibil, El, după chipul căruia fusese făcut omul: pentru acest motiv 
a pierdut uşor asemănarea. Dar, când Fiul lui Dumnezeu s-a făcut trup, 
a întărit atât una, cât şi cealaltă: a manifestat chipul adevărat, devenind 
El însuşi ceea ce era chipul său şi a restabilit asemănarea în mod stabil, 
făcând omul cu totul asemenea Tatălui celui nevăzut prin intermediul 


!5 SF. IRINEU, Adversus haereses, V, 36, 3, SChr 153, 465-467. 

Cuvântului de acum vizibil!€. 


În Cristos, oamenii întâlnesc Persoana Fiului, chipul desăvârşit al 
Tatălui, cu care sunt înrudiți încă de la creaţie. Tocmai în virtutea acestei 
rudenii, Isus însuşi, în conformitate cu voinţa îndurătoare a Tatălui, le 
iese în întâmpinare pentru a le reface chipul întunecat şi a le restitui 
asemănarea pierdută. 

Toată această bogăţie teologică n-a fost asimilată suficient. Sfântul 
Irineu n-a cunoscut problemele pastorale ale lui Augustin şi ale 
capadocienilor de mai târziu. El a beneficiat, am putea spune, de mai 
multă linişte, deşi gnosticii i-au dat şi lui de furcă. Fiind în contact direct 
cu Policarp şi cu cei care au lucrat împreună cu Clement Romanul şi cu 
Iustin, ca om apostolic şi apologet ce era, s-a adăpat din plin din izvorul 
cristalin al Traditiei Apostolice. De aceea, teologia sa este mereu 
proaspătă, nespus de actuală, mai ales în acest moment ecumenic. 
Asimilându-i învățătura apostolică, am putea evita în linişte şi adevăr 
unele aspecte conflictuale apărute de-a lungul veacurilor între noi, 
creştinii. 

Rămânând în câmpul catolic, trebuie să recunosc cu bucurie 
reîntoarcerea multor teologi catolici actuali la asemenea izvoare. Printre 
ei, vrednici de amintit sunt Henri de Lubac SJ (1896 - 1991), Louis 
Bouyer, Card. Jean Daniélou SJ (1905 - 1974), Urs von Balthasar (1905 - 
1988), Yves Congar OP (1904 - 1994) şi Karl Rahner SJ (1904 - 1984). 
Dacă aceşti teologi răspândesc prin operele lor prospetimea Evangheliei, 
se datorează în mare parte teologiei Părinților din care s-au inspirat. Unul 
dintre ei, Karl Rahner, aprofundând revelaţia noutestamentară în privinţa 
Preasfintei Treimi, ca să rămânem la tema noastră, şi asociind-o cu 
mărturia Părinților, a dedus marea sa axiomă trinitară despre care vreau 
să tratez în cel de-al doilea paragraf. 


2. Treimea imanentă este Treimea economică 


16 SF. IRINEU, Adversus haereses, V, 16, 2, SChr 153, 217. 

Lucrarea mântuirii noastre este lucrarea comună a Treimii 
nedespărţite. După ce Isus Cristos, Fiul celui Preaînalt, Fiul lui 
Dumnezeu (cf. Mt 1,24; Lc 1,35), a făcut toată viaţa ucenicia ascultării 
faţă de Tatăl (cf. In 6,38; 10,17; 14,31; 19,30), oferindu-se Tatălui ca 
jertfă pentru iertarea păcatelor noastre (cf. Evr 9,26; 9,14; 10,12), ne-a 
dăruit ca Mângâietor pe Duhul Sfânt, ca să fie cu noi în veac (n 14,16; 
15,26)” . Cine primeşte pe Duhul Sfânt care de la Tatăl purcede (In 
15,26), prin suflarea celui Înviat (cf. In 20,22; lIn 4,13), acela devine 
templul Duhului Sfânt (cf. /Cor 6,19), un lăcaş viu al nedespărțitei 
Treimi (cf. 1Cor 3,16). Aşadar, cine este în Cristos Isus, este o făptură 
nouă; lucrurile vechi şi tot omul cel vechi dispar şi apar altele noi (cf. 
2Cor 5,17). Toată această lucrare îndumnezeitoare a omului e săvârşită 
de Treimea economică sau mântuitoare. Din misiunile temporale ale 
Fiului şi Duhului Sfânt, ca şi din lucrările lor din care transpar caracterele 
proprii ale acestor Ipostasuri Divine ne putem urca cu ajutorul Duhului 
harului (Evr 10,29) spre viaţa intratrinitară a Treimii imanente sau 
teologice. E ceea ce a făcut părintele Karl Rahner şi alţi teologi catolici 
care l-au urmat pe acest drum anevoios". 

Prin Treimea teologică înţelegem fiinţa lui Dumnezeu în sine, misterul 
intratrinitar ca atare. Treimea economică este fiintarea şi lucrarea Treimii 
pentru noi în istoria mântuirii. Altfel spus, numai de la misiunile trinitare 
în istorie ale Fiului şi ale Duhului Sfânt ne putem urca şi putem cunoaşte 
originile lor eterne, relaţiile care manifestă ultima rațiune a propriului lor 
caracter personal. 


' Toată pneumatologia Evanghelistului Ioan, ca rod pascal al Mielului înjunghiat 
pentru păcatele noastre, am tratat-o aparte în E. FERENT, Pneumatologia. Duhul Sfânt, 
Domnul şi de viaţă Făcătorul, Editura Arhiepiscopiei Romano-Catolice Bucureşti 
1999, 145-186. 

15 Cf. K. RAHNER, „Bemerkugen zur Gotteslehre in der katolische Dogmatik”, în 
Schriften, IV, 103-133; IDEM, „Il Dio Trino come fondamento originario e 
trascendente della storia della salvezza”, în Mysterium Salutis, III, Queriniana, 
Brescia 19725, 413-416; IDEM, Grundkurs des Glaubens. Einführung in den Begriff 
des Christentums, Herder, Freiburg im Breisgau 1976; trad. italianà Corso 
fondamentale sulla fede. Introduzione al concetto di cristianesimo, Paoline 1977°, 
186-188. Citez această ediţie. 


36 DIALOG TEOLOGIC 5 (2000) 


Sfântul Toma de Aquino spune: „Misiunea include purcederea din 
Principiu..., include purcederea eternă şi adaugă ceva, adică un efect 
temporal: raportul Persoanei divine cu Principiul său nu poate fi decât 
veşnic”!?. 

Teologia apuseană vede în economia mântuirii o manifestare a ordinii 
trinitare consubstantiale. Modul ipostatic de a fi al Persoanelor este 
acelaşi, fie în purcederea consubstantialà, fie în misiunea economică. De 
aceea, Sfânta Treime este un mister al mântuirii, altminteri nici n-ar fi 
fost revelată de Isus Cristos. Teologia, în acest caz, trebuie să arate de ce 
este Preasfânta Treime mister mântuitor. Mai mult, din toate tratatele de 
dogmatică trebuie să reiasă că realitățile salvifice considerate de ele nu 
pot fi recunoscute fără a recurge la acest mister originar al creştinismului. 

Principiul care arată că Preasfânta Treime este mysterium salutis şi 
dovedeşte această legătură între tratatele de dogmatică este tocmai 
axioma Părintelui Rahner: Treimea economică este Treimea imanentà si 
invers. Doctrina misiunilor temporale este punctul de plecare al acestei 
axiome, al acestei învățături. 

În cazul celei de-a doua Persoane, de exemplu, există o misiune 
temporală, o prezenţă în lume, o realitate economico-salvifică, care nu 
este doar apropriată acestei Persoane divine, dar îi este proprie. Logosul 
este prin însăşi fiinţa sa acela care poate fi exprimat. Este Cuvântul 
Tatălui, acela în care Tatăl se poate manifesta. Ceea ce Cuvântul întrupat 
este şi face ca om constituie existenţa Logosului ca mântuire a noastră 
lângă noi, pentru noi, prezenţă care revelează Logosul însuşi. Cu alte 
cuvinte, Logosul, care este din veşnicie spre sânul Tatălui în viaţa 
intradivină, este Logosul economic, Cuvântul exprimat şi întrupat. De 
aceea, cunoaşterea Treimii imanente nu poate proveni decât din 
cunoaşterea Treimii economice sau mântuitoare. Altfel spus, pornind de 
la Treimea misiunilor temporale externe ajungem la Treimea 
purcederilor interne, intradivine, consubstantiale, veşnice şi necesare, 


!° „Missio importat processionem a principio..., includit processionem aeternam 
et aliquid addit scilicet temporalem effectum: habitudo enim divinae Personae ad 
suum principium non est nisi ab aeterno”, SF. TOMA DE AQUINO, Summa Theologiae, 
I, q. 43, a. 2 ad 3. 

mărturisind cu gura şi crezând cu inima că Tatăl este şi era din veşnicie 
Tatăl slavei (Ef 1,17), că Cuvântul este strălucirea slavei sale (Evr 1,3), 
iar Duhul Sfânt este Duhul slavei (1 Pt 4,14). Modul lor ipostatic de a fi 
în economie manifestă natura lor divină. 

Din Revelatie vedem că există o atribuire de caracter istorico-salvific 
care, în cazul de faţă, se poate face numai unei singure Persoane divine. 
Logosul divin este cu adevărat om, el şi numai el, nu şi Tatăl şi Duhul 
Sfânt. Este, de aceea, adevărat în veci că tot ceea ce trebuie să mărturisim 
despre Logos în sine este şi implică o afirmaţie economică”. Din 
Revelatie ştim că tocmai a doua Persoană divină exercită o funcţie 
ipostatică, o reală unire ipostatică cu o realitate creată, cu natura umană 
asumată de Ipostasul Cuvântului întrupat. 

Tatăl care este Fiinţa fără principiu, cel nevăzut din principiu, se 
revelează, se manifestă şi apare în lume prin Cuvântul său. Acesta este 
revelația Tatălui, aşa încât o revelație a sa fără Logos şi întruparea 
acestuia, ar fi acelaşi lucru cu un discurs fără cuvinte. Altfel, între 
misiunea temporală a Logosului şi viaţa intratrinitară n-ar mai exista nici 
o legătură reală, ceea ce ar contrazice toată Scriptura. În lumina acesteia, 
Logosul este în sine, aşa cum apare în Revelatie, ca revelatorul lui 
Dumnezeu Treime, graţie fiinţei sale personale proprie numai lui, de 
Logos al Tatălui”. 


Concluzie 


Din cele spuse, reiese că Treimea economică în istoria Revelatiei şi a 
mântuirii este Treimea imanentă sau teologică, deoarece în 
autocomunicarea sa creaturii prin Întrupare şi har, Dumnezeu se dăruieşte 
real pe sine însuşi şi apare aşa cum este în sine. Ținând cont de aspectul 
economico-salvific atestat în istoria autorevelării lui Dumnezeu în Primul 


2 Cf. K. RAHNER, „Il Dio trino come fondamento originario e trascendente della 
storia della salvezza”, 415-416. 

” Despre purcederea eternă a Duhului Sfânt din Tatăl prin Fiul, ca dintr-un singur 
Principiu şi despre misiunea sa temporală am tratat în E. FERENT, Pneumatologia. 
Duhul Sfânt, Domnul şi de viaţă Făcătorul, 451-471. 

şi în Noul Testament, putem spune că în istoria mântuirii se face prezent 
unicul Dumnezeu în unitatea şi imutabilitatea sa absolută. 

Întrucât el a venit în centrul cel mai tainic al fiinţei fiecărui om ca 
mântuire, ca har care ne îndumnezeieşte, noi îl numim real şi în adevăr 
Duh Sfânt. Întrucât acelaşi şi unic Dumnezeu este prezent fizic în Isus 
Cristos, întrucât este prezent pentru noi în el însuşi, el, şi nu o putere 
reprezentativă, îl numim Logos sau Fiu, per antonomasiam. Întrucât acest 
Dumnezeu care vine la noi ca Spirit şi Logos e Taina negrăită şi sfântă, 
fundamentul şi originea incomprehensibilă a venirii sale în Fiul şi în 
Duhul şi se comportă ca atare, îl numim Dumnezeu unul, Tatăl. Duhul, 
Logosul-Fiu şi Tatăl, trei ipostasuri distincte, sunt, în sens strict, unicul 
Dumnezeu în fiinţă, în posesia nelimitată a unicei dumnezeiri, a unicei 
esente divine. 

Aşadar, afirmaţia care susţine că unicul şi acelaşi Dumnezeu există 
pentru noi ca Tată, Fiu şi Duh Sfânt sau cealaltă: Tatăl ni se dăruieşte 
printr-o autocomunicare absolută prin Fiul în Duhul Sfânt, trebuie 
înţelese în sens strict ca afirmaţii care-l privesc pe Dumnezeu aşa cum 
este El în sine. În caz contrar, n-ar mai fi afirmaţii care să se refere la 
autocomunicarea lui Dumnezeu. Participând, aşadar, prin har, în istoria 
mântuirii si a Revelatiei, la Treimea mântuitoare sau economică, 
experiem şi participăm la însăşi Treimea imanentă în ea însăşi. 
Dumnezeul cel viu, unic în fiinţă, nu este un Dumnezeu solitar, ci 
Dumnezeu Treime, mântuirea noastră. 


RIASSUNTO 


La struttura della vita cristiana € trintiaria. Difatti, noi crediamo e 
viviamo come siamo stati battezzati. Benche sin dal Battesimo siamo 
stati riempiti dalla Trinità, tuttavia non sempre ne abbiamo la coscienza 
trinitaria della vita e della fede che salva. 

La stessa cosa capita anche nell’ambito degli studi teologici. Una volta 
spiegato il trattato sulla Santissima Trinità, questo non si tocca più, 
restando piuttosto isolato nello insieme della Dogmatica. La sua 
funzione nel complesso della Dogmatica è vista solo confusamente. 

La causa? La spiegazione sta nel fatto che la Santissima Trinită viene 
presentata ancora, anche 35 anni dopo il Concilio Vaticano II - o, come 
un mysterium logicum e non come mysterium salutis. In questa 
prospettiva, Jl Dio Trino rimane un trattato sterile, un tema riservato 
piuttosto agli specialisti in teologia. 

Non questa era la condizione della fede trinitaria dei Padri della Chiesa. 
Essi erano convinti profondamente che la vita cristiana è di per sè 
trinitaria. Così come non si diventa cristiano che confessando la fede 
nel Nome del Padre e del Figlio e dello Spirito Santo, così pure nessun 
battezzato non arriva alla salvezza che vivendo nella comunione con il 
Padre, il Figlio e lo Spirito Santo. 

Dato il valore salvifico della nostra fede, in questa Relatio presento la 
Trinità economica come sorgente permanente della nostra salvezza. 
Nella prima parte viene esposto il ritmo dell’opera della salvezza della 
Trinità economica. Dall’ordine economico della Rivelazione globale 
scopriamo che l’Essere vero e pieno opera ad extra così come € in se 
stesso, e che nella economia della storia della salvezza abbiamo una 
manifestazione dell’ ordine trinitario consostanziale. 

Il ritmo dell” opera della nostra salvezza è questo: tutto comincia dalla 
benevolenza del Padre, si realizza mediante l’obbedienza amorosa del 
Figlio ed è portato alla perfezione dalla grazia dello Spirito Santo: ab 
Patre, per Filium, in Spiritu Sancto, ad Patrem. 

L’ordine salvifico trinitario viene presentato sia seguendo i diversi 
momenti del mistero di Cristo, sia mediante le testimonianze dei Padri, 
specialmente di Sant’Ireneo. 

La seconda parte è dedicata all’ assioma fondamentale circa l’unità 
della Trinità economica e immanente. Qui la Trinità appare come un 
mistero di salvezza. Altrimenti essa non sarebbe stata rivelata. La 
Trinità come mysterium salutis viene formulata dal Padre Karl Rahner 
così: la Trinità economica è la Trinità immanente e viceversa. 

La tesi afferma che ciascuna delle tre persone divine si partecipa 
all’uomo, per grazia, nella sua particolarità e distinzione personale, 
come partecipazione delle persone. Questo è il fondamento ontologico 
della vita della grazia nell’ uomo e della visione immediata delle tre 
divine persone, nello stato finale. Una visione immediata delle persone 
divine, che quindi non può venir pensata mediata da una species 
impressa creata, ma solamente dalla realtà ontologico-reale 
contemplata in se stessa. 

Le tre auto-partecipazioni mediante la grazia sono la auto- 
partecipazione dell’unico Dio nel triplice modo relativo, nel quale Dio 
sussiste. Il Padre si da dunque a noi come Padre, cioè precisamente per 
il fatto e nel fatto che egli, esistendo proprio in se stesso, si esprime e 
così communica // Figlio come la sua propria auto-manifestazione 
personificata. Per il fatto e nel fatto che il Padre e il Figlio accettandosi 
nello amore, essendo uno nell’altro, così si communicano come coloro 
che sono accolti nell’amore, cioè come Spirito Santo, essendo l’amore 
la stessa vita della natura divina. 

Questi mediatori modi di esistere di Dio presso di noi non sono né 
esseri creati intermedi, né potenze angeliche o cosmiche create, ma una 
vera auto-partecipazione di Dio. Questa realtà communicata di natura 
divina nella dimensione della economia è una effettiva realtà 
communicata nella vita stessa trinitaria. La trinità dell’ atteggiamento 
salvifico di Dio verso di noi nell’ordine della grazia dello Spirito è già 
la realtà di Dio, come è in se stessa: fripersonalită. 

Questa Trinità viene in noi, è proprio assegnata a noi come sorgente 
della salvezza e della grazia. Dunque, quanto meno una dottrina 
trinitaria ha paura di essere economico-salvifica, tanto più ha la 
prospettiva di dire l’essenziale circa la Trinità teologica. 


